google/wiki40b huggingface dataset:
Μαρί Ντρέσλερ

Βιογραφία

Η Ντρέσλερ γεννήθηκε στο Κόμπουργκ του Οντάριο ως Λέιλα Μαρί Κέρμπερ (Leila Marie Koerber) από γονείς μουσικούς. Ξεκίνησε την καριέρα της στο θέατρο σε ηλικία 14 ετών, οπότε και ξεκίνησε να χρησιμοποιεί το επώνυμο της θείας της. Το 1862 έπαιξε για πρώτη φορά στο Μπρόντγουεϊ και τα χρόνια που ακολούθησαν ήταν δημοφιλής σταρ του Βοντβίλ.
To 1914 έπαιξε για πρώτη φορά στον κινηματογράφο στο πλευρό του Τσάρλι Τσάπλιν στην ταινία Το Τρύπιο Ρομάντζο του Τσάρλι (Tillie's Punctured Romance) την πρώτη κινηματογραφική κωμωδία μεγάλου μήκους. Η ταινία, η πρώτη και για τον Τσάπλιν, σημείωσε σημαντική επιτυχία και είχε δύο συνέχειες. Ύστερα από μερικές ακόμα ταινίες επέστρεψε στη Νέα Υόρκη και το θέατρο. Τα επόμενα χρόνια όμως μπήκε στη μαύρη λίστα και δεν της προσφέρονταν ρόλοι επειδή σαν συνδικαλίστρια είχε συμμετάσχει στη διοργάνωση μιας απεργίας τεχνικών του θεάτρου. Ο αποκλεισμός την οδήγησε στη φτώχεια και πήγε στο Χόλυγουντ αναζητώντας νέες ευκαιρίες. Η καλή της φίλη, σεναριογράφος Φράνσις Μάριον (Frances Marion) τη βοήθησε να υπογράψει ένα συμβόλαιο με το στούντιο όπου εργαζόταν, την MGM (εμ τζι εμ) το 1927. Αρχικά χρησιμοποιήθηκε κυρίως σε ρόλους ηλικιωμένων κυριών όπως της οξύθυμης σπιτονοικοκυράς. Έπαιξε μαζί με την ηθοποιό Πόλυ Μοράν (Polly Moran) σε αρκετές ταινίες και σχημάτισαν ένα σχετικά δημοφιλές κινηματογραφικό δίδυμο.
Η συμμετοχή της στις πετυχημένες ταινίες Μια Γυναίκα με Καρδιά (The patsy) και Η Μη Εστεμμένη Βασίλισσα (The uncrowned queen) της χάρισε ευρύτερη αναγνώριση. Έκανε το μεγάλο άλμα στην καριέρα της το 1930 με τη συμμετοχή της στην πρώτη ομιλούσα ταινία της Γκρέτα Γκάρμπο, Άννα Κρίστι (Anna Christie), στο ρόλο μιας γερασμένης, πικραμένης πόρνης. Την ίδια χρονιά έπαιξε στο Μιν και Μπιλ (Min and Bill) με τον Γουάλας Μπίρι (Wallace Beery) να υποδύεται το σύζυγο της αν και ήταν 20 χρόνια νεώτερος της. Η ταινία ήταν η μεγαλύτερη επιτυχία της χρονιάς και μεταμόρφωσε τη Ντρέσλερ σε κινηματογραφικό αστέρα πρώτου μεγέθους αν και είχε περάσει τα εξήντα. Στην τελετή των βραβείων Όσκαρ του 1931 ο ρόλος αυτός της χάρισε και το βραβείο Α' Γυναικείου Ρόλου. Την επόμενη χρονιά ήταν ξανά υποψήφια για το βραβείο για το ρόλο της στην ταινία Έμμα(Emma). Στις 7 Αυγούστου του 1933 ήταν εξώφυλλο στο περιοδικό Τάιμ (Time). Την ίδια χρονιά έπαιξε μαζί με πολλούς άλλους αστέρες όπως τους Τζον Μπάριμορ (John Barrymore), Τζην Χάρλοου (Jean Harlow) και Γουάλας Μπίρι στην ταινία  Το βράδυ στις οκτώ (Dinner at eight), την κινηματογραφική διασκευή ενός πετυχημένου θεατρικού έργου του Μπρόντγουεϊ των Τζωρτζ Σ. Κάουφμαν (George S. Kaufmann) και Έντνα Φέρμπερ (Edna Ferber). Η ταινία Τάγκμποουτ Άννι (Tugboat Annie) της ίδιας χρονιάς, όπου έπαιξε για ακόμα μια φορά με τον Γουάλας Μπίρι, σημείωσε επίσης μεγάλη εισπρακτική επιτυχία.
Στις αρχές του 1934 διαγνώστηκε με καρκίνο. Ο επικεφαλής της MGM Λούις Μπ. Μάγερ (Louis B. Mayer) έμαθε τη διάγνωση από το γιατρό της και του ζήτησε να μην της το πει για να μην καταρρακωθεί ψυχολογικά. H Ντρέσλερ πέθανε στις 28 Ιουλίου εκείνης της χρονιάς στη Σάντα Μπάρμπαρα της Καλιφόρνια.
Ανοιχτή πληγή

Πλοκή

Ο Νιλ και ο Μπράιαν όταν ήταν μικροί ήταν στην ίδια ομάδα μπέιζμπολ. Ο προπονητής τους στην ομάδα τους προσέγγιζε με τρικ για να τους κακοποίησει σεξουαλικά, ενώ είχε καταλάβει πως στον Νιλ άρεσαν τα αγόρια.
Όταν μεγάλωσαν, και οι δύο έζησαν με προβλήματα. Ο Νιλ από τα 15 κάνει σεξ επί πληρωμή με άντρες. Ο Μπράιαν έχει σβήσει από τη μνήμη του το γεγονός, έχει οράματα με εξωγήινους και προβλήματα νευρικής φύσεως. Ο Μπράιαν, επίσης, δυσκολεύεται στο να προσεγγίσει ερωτικά μία κοπέλα, και όταν μία τον πλησιάζει, απομακρύνεται, καθώς θυμάται την κακοποίηση που υπέστη.
Οι δύο τους στο τέλος θα ξανασυναντηθούν μετά από χρόνια, ο Νιλ θα του υπενθυμίσει τι συνέβη και θα λυθούν οι απορίες του Μπράιαν.
Λαχματζούν

Το Λαχματσούν ή Λαχματζούν ή Λάχμα μπι-'ατζίν (αραβικά: لحم بعجين "κρέας με ζύμη", τουρκικά: lahmacun, αρμενικά: լահմաջու), (επίσης γνωστό ως Αρμενική πίτσα  ή Τουρκική πίτσα ή Λιβανική πίτσα ή Συριακή πίτσα ή Αραβική πίτσα), είναι στρογγυλή λεπτή ζύμη με κιμά (συνήθως από μοσχάρι ή αρνί), ψιλοκομμένα λαχανικά και χόρτα, όπως κρεμμύδια, ντομάτες και μαϊντανό, και μπαχαρικά, όπως πιπέρι καγιέν, πάπρικα, κύμινο και κανέλα, που στη συνέχεια ψήνεταιΠάνω στο λαχματζούν μπορούν να τοποθετηθούν και να τυλιχθούν μ'αυτό λαχανικά, όπως τουρσί, ντομάτες, πιπεριές, κρεμμύδια, μαρούλι και ψητή μελιτζάνα.Το λαχματζούν συχνά σερβίρεται με αϊράνι ή σάλγκαμ.
Είναι δημοφιλές πιάτο στην Αρμενία, τον Λίβανο, τη Συρία, τη Τουρκία, και σε αρμενικές και τουρκικές κοινότητες στο εξωτερικό. Το πιάτο αρχικά τρωγόταν από Άραβες σεΐχηδες στην έρημο οι οποίοι δεν μπορούσαν να πάρουν φρέσκα τρόφιμα μαζί τους. Αν και υπάρχει για χιλιάδες χρόνια το λαχματζούν έχει γίνει δημοφιλές τις τελευταίες δεκαετίες. Εκτός από το Λαχματζούν υπάρχουν και άλλα πιάτα από την Ανατολή, όπως το Σφίχα, το Μανακίς και το Μουσαχάν, στα οποία η ζύμη επικαλύπτεται με κρέας, ζαατάρ ή τυρί τζιμπνέχ. 
Λόγω των εχθρικών σχέσεων Αρμενίας -Τουρκίας, το άνοιγμα αρμενικών εστιατορίων που σερβίρουν το φαγητό στη Ρωσία είχε προκαλέσει διαμαρτυρίες.

Όνομα

Το όνομα της λέξης Λαχματζούν προέρχεται από την αραβική λέξη لحم عجين, laḥm ʿajīn, σύντομη μορφή του لحم بعجين, laḥm bi-ʿajīn, που σημαίνει κρέας με ζύμη. Άλλες μορφές του ονόματος είναι το τουρκικό lahmacun και οι αρμενικές λέξεις լահմաջու, lahmaǰu και լահմաջո, lahmaǰo.
Texas Flood

Λίστα Τραγουδιών

1. Love Struck Baby (Vaughan) - 2:24

2. Pride and Joy (Vaughan) - 3:40

3. Texas Flood (Davis, Scott) - 5:21

4. Tell Me (Howlin' Wolf) - 2:49

5. Testify (Ronald Isley, O'Kelly Isley, Jr., Rudolph Isley) - 3:25

6. Rude Mood (Vaughan) - 4:40

7. Mary Had a Little Lamb (Buddy Guy) - 2:47

8. Dirty Pool (Bramhall, Vaughan) - 5:02

9. I'm Cryin'  (Vaughan) - 3:42

10. Lenny (Vaughan) - 4:58

Βραβεία

Texas Flood (άλμπουμ)
Ηνωμένες Πολιτείες (RIAA Certification): 2 x πλατινένιος 
Καναδάς (CRIA Certification): Πλατινένιος
Μπομπ Μάκαντου

Κολεγιακή καριέρα

Ο Μάκαντου σπούδασε στο 'Vincennes University' της Ιντιάνα, από το 1969 έως το 1971, διακρινόμενος με την ομάδα του ιδρύματος με την οποία κέρδισε το οικείο πρωτάθλημα το 1970. Εν συνεχεία αγωνίσθηκε στο 'NCAA', έχοντας μέσο όρο 19,1 πόντους και 10,1 ριμπάουντ ανά αγώνα.

Επαγγελματική παρουσία

Το 1972 επιλέχθηκε στα draft (1ος γύρος) από τους Buffalo Braves (σήμερα Los Angeles Clippers) 
To 1973 αναδείχθηκε καλύτερος νεοεμφανιζόμενος παίκτης (NBA Rookie), ενώ τη δεύτερη χρονιά του κέρδισε τον πρώτο από τους τρεις συνολικά τίτλους του σαν 1ος σκόρερ του ΝΒΑ.
Τη δεύτερη εκείνη χρονιά του (1973-74) είχε 30 πόντους (με 54% ευστοχία) και 15 ριμπάουντ  ανά παιχνίδι, ένα από τα κορυφαία ρεκόρ της διοργάνωσης έως σήμερα. Φόρεσε επίσης τη φανέλα των New York Knicks, Boston Celtics, Detroit Pistons και New Jersey Nets. Έκλεισε τη σταδιοδρομία του επί αμερικανικού εδάφους με τα χρώματα των Los Angeles Lakers, όντως ο 6ος παίκτης τους, με συμπαίκτες τους Έρβινγκ 'Μάτζικ' Τζόνσον, Καρίμ Αμπντούλ Τζαμπάρ, Τζέιμς Ουόρθι, Μάικλ Κούπερ, Μπάιρον Σκοτ, Τζαμάλ Ουίλκς και Κερτ Ράμπις, ενώ το 1985-86 ήταν μέλος των Philadelphia 76ers. Το 2008 το όνομά του συμπεριελήφθηκε στη λίστα των 50 κορυφαίων ονομάτων του Ευρωπαϊκού Πρωταθλήματος
Διατηρεί τα ρεκόρ των περισσοτέρων λεπτών συμμετοχής ανά αγώνα (40,1) επιτυχημένων σουτ (11,1) και προσπαθειών (22,1) για την ομάδα των Clippers.

Ευρώπη

Ο Μάκαντου ταξίδεψε ακολούθως στην Ιταλία όπου υπέγραψε επαγγελματικό συμβόλαιο με την ομάδα της Ολίμπια Μιλάνο, της οποίας αποτέλεσε, επίσης, εμβληματική φυσιογνωμία, σαν ένας από τους κορυφαίους αμερικανούς αθλητές που έπαιξαν ποτέ στην Ευρώπη (27.0 πόντοι-8.9 ριμπάουντ ανά αγώνα). Έπαιξε ακόμη, στις ομάδες Fulgor Libertas Forli (1990–1992) και Fabriano Basket (1992), πριν αποσυρθεί από την ενεργό δράση στην ηλικία των 42 ετών.

Προπονητής

To 2013-14 ήταν η 18η συνεχόμενη χρονιά του στην τεχνική ηγεσία των Miami Heat, με τους οποίους έχει κατακτήσει τρία δακτυλίδια ΝΒΑ
Αιθαναμίδιο

Φυσική παρουσία

Αιθαναμίδιο έχει ανιχνευθεί κοντά στο κέντρο του Γαλαξία μας. Αυτή η εύρεση είναι δυνηυικά σημαντική γιατί το αιθαναμίδιο έχει έναν αμιδικό δεσμό, παρόμοιο με τον πεπτιδικό δεσμό μεταξύ των αμινοξέων που σχηματίζουν πρωτεΐνες. Αυτό οδηγεί στη θεωρία ότι οργανικά μόρια που μπορούν να οδηγήσουν στη ζωή (τουλάχιστον όπως τη γνωρίζουμε στη Γη) μπορούν να σχηματιστούν στο διάστημα. Επιπλέον το αιθαναμίδιο έχει ανιχνευθεί, αν και όχι συχνά, σε καιγόμενα ανθρακωρυχεία, ως ένα ομώνυμο ορυκτό.

Με ακευλίωση αμμωνίας

Με επίδραση αιθανοϋλοαλογονίδιου (CH₃COX) σε αμμωνία παράγεται αιθαναμίδιο:

Με θέρμανση αιθανικού αμμωνίου

Με θέρμανση αιθανικού αμμωνίου παράγεται αιθαναμίδιο:

Με μερική υδρόλυση αιθανονιτριλίου

Με μερική υδρόλυση αιθανονιτρίλιου παράγεται αιθαναμίδιο:

Με αμμωνιόλυση αιθανικού αλκυλεστέρα

Με επίδραση αμμωνίας σε κάποιο αιθανικό αλκυλεστέρα (HCOOR) παράγεται αιθαναμίδιο

Αφυδάτωση

Με επίδραση αφυδατικών μέσων, όπως πεντοξείδιο του φωσφόρου (P₂O₅) ή πενταχλωριούχο φωσφόρο (PCl₅) ή θειονυλοχλωρίδιο (SOCl₂), παράγεται αιθανονιτρίλιο (CH₃CN):

Αμφολυτική συμπεριφορά

Με επίδραση ισχυρών οξέων ή ισχυρών βάσεων σχηματίζει αντίστοιχα άλατα. Π.χ.:

Απαζώτωση

Με επίδραση νιτρώδους οξέος (HNO₂) παράγεται αιθανικό οξύ και άζωτο:

Αναγωγή

Με επίδραση υδρογόνου ή λιθιοαργιλλιοϋδρίδιου σε αιθαναμίδιο παράγεται αιθαναμίνη:

Ασφάλεια

Στις ΗΠΑ το California Environmental Protection Agency πρόσθεσε το αιθαναμίδιο στη λίστα των ενώσεων που είναι γνωστό ότι είναι καρκινογόννες ή που αναπαράγουν τοξικότητα, για τους σκοπούς του Proposition 65.
Τοπικό διαμέρισμα Μεσαριάς Θήρας

Ιστορικά Στοιχεία

Κατά την απογραφή του 1928, η περιοχή της Μεσαριάς είχε 729 κατοίκους.
The New York Times

Κυκλοφορία

Οι New York Times είναι η τρίτη εφημερίδα σε κυκλοφορία στις Ηνωμένες Πολιτείες, μετά από τη USA Today και τη The Wall Street Journal. Το 2009, η κυκλοφορία έπεσε κατά 7,3% με αποτέλεσμα να πέσει για πρώτη φορά κάτω από 1 εκατομμύρια φύλλα. Το Φεβρουάριο του 2013, η εφημερίδα ανέφερε κυκλοφορία 1,317,100 φύλλων για την καθημερινή έκδοση 1,781,100 για την κυριακάτικη. Σύμφωνα με τον ανεξάρτητο πάροχο στοιχείων διαδικτυακής επισκεψιμότητας Similar Web, η ιστοσελίδα των Τάιμς ήταν η 223η σε επισκεψιμότητα ιστοσελίδα παγκοσμίως και 3η μεταξύ των ειδησεογραφικών ιστοσελίδων, προσελκύοντας περισσότερους από 150 εκατομμύρια επισκέπτες σε μηνιαία βάση.
Αχιλλέας Μαλαμίδης

Βιογραφικά στοιχεία

Εξελέγη για πρώτη φορά βουλευτής Σερρών στις εκλογές του Μαΐου 1915 και επανεξελέγη σε αυτές του Δεκεμβρίου 1915 (εξελέγη στις 23 Μαΐου 1916) και του 1920.
Στην κυβέρνηση Νικολάου Στράτου διετέλεσε υπουργός Εθνικής Οικονομίας.
Μία αιωνιότητα και μία μέρα

Πλοκή

Η υπόθεση της ταινίας περιστρέφεται γύρω από τον Αλέξανδρο(Bruno Ganz), ένα μεσήλικα συγγραφέα. Αυτός ασχολείται με ένα ημιτελές ποίημα του Διονύσιου Σολωμού με την ονομασία "Ελεύθεροι Πολιορκημένοι" και προσπαθεί να βρει τις λέξεις που λείπουν από αυτό, αγοράζοντάς τες, όπως έκανε και ο Σολωμός για τις δικιές του, σύμφωνα με μία επικρατούσα άποψη. Εκείνες οι λέξεις όμως μπαίνουν για τα καλά στο παζλ της συμπλήρωσης αυτού του ημιτελούς δημιουργήματος για να στιγματίσουν και τη ζωή του ίδιου του Αλέξανδρου. Αλλά οι δυνάμεις του έχουν πλέον εξαντληθεί και ο ίδιος, κουρασμένος και μεσόκοπος, βαδίζει προς τα μονοπάτια του θανάτου. Ο χρόνος ζωής που του απομένει, ανήκει στις αναμνήσεις, στον απολογισμό μιας ζωής, γεμάτης από ανεκμετάλλευτες ευκαιρίες και λάθος κινήσεις. Μία τυχαία συνάντηση μ' ένα μικρό άστεγο αγόρι, παιδί των φαναριών θα του αλλάξει τις τελευταίες του στιγμές. Προσκολλάται σε αυτό το παιδί, αναβάλλει την «αναχώρησή» του και παρατείνει την αιωνιότητα κατά μία μέρα, για να μεταφέρει στον μικρό του φίλο κάτι από την γνώση του, ν' αφήσει τα ίχνη του πάνω σε κάποιον, μέσα από το βλέμμα του οποίου θα σωθεί εκείνος που φεύγει.

Κριτικές

Η Αιωνιότητα έλαβε διθυραμβικές κριτικές, τόσο στην Ελλάδα, όσο και στο εξωτερικό. Εκτός από τις εξαιρετικές κριτικές, η ταινία έλαβε το Χρυσό Φοίνικα στο φεστιβάλ των Καννών και το Βραβείο της Οικουμενικής Επιτροπής. Στο φεστιβάλ Θεσσαλονίκης κέρδισε 7 βραβεία, για καλύτερη ταινία, καλύτερη σκηνοθεσία, καλύτερο σενάριο, καλύτερη μουσική, καλύτερη υποστηρικτική ηθοποιός, καλύτερος σχεδιασμός κουστουμιών και καλύτερη συλλογή διακόσμησης.
Η βαθμολογία του imdb είναι 7,8/10, στο Rotten Tomatoes έχει κερδίσει μία άριστη βαθμολογία, με 95/100 (η υψηλότερη για ελληνική ταινία) και στο All movie έχει χαρακτηριστεί ως "αριστούργημα" με βαθμολογία 5/5, η μόνη ελληνική ταινία που έχει καταφέρει να πάρει την τέλεια βαθμολογία.
Καπνοδόχος

Διαστάσεις

Γενικά η διατομή της καπνοδόχου λαμβάνεται περίπου ίση προς το 20 μέχρι 25% της επιφάνειας της εσχάρας, για δε το ύψος της ιδιαίτερα για φυσικό ελκυσμό το δυνατόν μεγαλύτερο. Στα παλαιότερα πλοία που έφεραν λέβητες με φυσικό ελκυσμό, επειδή η ένταση του ανέμου είναι μεγάλη το ύψος (υπολογιζόμενο από την επιφάνεια της σχάρας ή το στόμιο του καυστήρα)  έφθανε τα 30 - 40 μέτρα. Στις εγκαταστάσεις ξηράς απαντώνται καπνοδόχοι μεγαλύτερου ύψους.
Σε εγκαταστάσεις τεχνικού ελκυσμού το ύψος της καπνοδόχου είναι μόνο 8-10 φορές μεγαλύτερο της διαμέτρου της, και αυτό διότι ο τεχνητός ελκυσμός δημιουργείται από τους ανεμιστήρες και είναι ανεξάρτητος του ύψους της καπνοδόχου. Συνεπώς όπως προαναφέρθηκε στη περίπτωση αυτή η καπνοδόχος παίζει ρόλο οχετού μόνο απαγωγής καυσαερίων.
Νεροχώρι Αιτωλοακαρνανίας

Γεωγραφία

Το Νεροχώρι βρίσκεται βορειοανατολικά της λίμνης Τριχωνίδας και απέχει 42 χλμ. ανατολικά από το Αγρίνιο και 19 χλμ. βόρεια από το Θέρμο. Στα ανατολικά του χωριού ξεκινά ο χείμαρρος Ξερόρεμα που καταλήγει στον Εύηνο ποταμό. Το όνομα του χωριού οφείλεται στα πολλά νερά της γύρω περιοχής. Στα νότια του χωριού βρίσκεται η εκκλησία του Αγίου Νικολάου. Το παλιό όνομά του ήταν Τσεβελιάσα οπότε μετονομάστηκε σε Νεροχώρι το 1928. Ως κοινότητα συστάθηκε το 1928 με το ΦΕΚ 176Α-29/08/1928 με την απόσπαση του οικισμού από την τότε κοινότητα Δρυμώνος. Σύμφωνα με το σχέδιο Καλλικράτης, μαζί με τη Μελίγκοβα και τα Μισάμπελλα αποτελούν τη τοπική Κοινότητα Νεροχωρίου που υπάγεται στο δήμο Θέρμου και σύμφωνα με την απογραφή του 2011 ως κοινότητα έχει πληθυσμό 134 μόνιμους κατοίκους ενώ ως οικισμός 47.
Υδροηλεκτρικός Σταθμός Γλαύκου

Ο Υδροηλεκτρικός Σταθμός Γλαύκου (ΥΗΣ Γλαύκου) είναι εργοστάσιο παραγωγής ρεύματος πλησίον της πόλης της Πάτρας.

Ιστορία

Όλα ξεκίνησαν το 1919 με πρωτοβουλία του Γουίλιαμ Μόρφυ ο οποίος κατέθεσε υπόμνημα στην τότε Ελληνική κυβέρνηση η οποία και το ενέκρινε. Την ίδια χρονιά καταρτίστηκε σχέδιο νόμου και ξεκίνησαν οι μελέτες του έργου. 
Πριν την κατασκευή του εργοστασίου του Γλαύκου στην Πάτρα ηλεκτρικό ρεύμα παρήγαγε από το 1907 η Ελληνική Ηλεκτρική Εταιρεία. Επίσης ηλεκτρικό ρεύμα παρήγαγε και πουλούσε το εργοστάσιο του Πραπόπουλου, εργοστάσιο παραγωγής ρεύματος είχε ιδρυθεί και από τον Ντομένικο Μονόπολι το 1918, Το 1919 το πούλησε στον Αλέξιο Διλέρνα, ο οποίος το λειτούργησε μέχρι το 1926 όποτε και έκλεισε οριστικά.
Στις 14 Ιουνίου του 1922 με νόμο της κυβέρνησης Δημητρίου Γούναρη παραχωρείται στον Δήμο Πατρέων το προνόμιο να εγκαταστήσει δίκτυο παροχής και διανομής ηλεκτρικού ρεύματος, και κατασκευής των απαραίτητων εγκαταστάσεων. Επίσης επέτρεψε στον Δήμο Πατρέων το αποκλειστικό προνόμιο εκμετάλλευσης των υδάτων του Γλαύκου. Η διάρκεια της σύμβασης ορίστηκε για 99 χρόνια με έναρξη της εκμετάλλευσης το 1927 και λήξη το 2026. Αργότερα λόγω του Β΄ παγκοσμίου πολέμου δόθηκε παράταση μέχρι τις 5 Μαΐου του 2039.
Για την εκτέλεση των πρώτων έργων ο Δήμος Πατρέων πήρε δάνειο από την Εθνική Τράπεζα της Ελλάδος 145.000 λιρών Αγγλίας, το οποίο αποπλήρωσε το 1944.
Στις 22 Ιουνίου του 1922 συστάθηκε από κοινού, μεταξύ Δήμου Πατρέων και Εθνικής Τράπεζας, η Ελληνική Ανώνυμος Υδροηλεκτρική Εταιρεία Γλαύκος και της παραχωρήθηκε για 30 χρόνια η εκμετάλλευση και παραγωγή ρεύματος.
Η εταιρεία ξεκίνησε στην κατασκευή φράγματος και μονάδας παραγωγής ρεύματος αγοράζοντας και τον κατάλληλο εξοπλισμό. Τα πρώτα χρόνια ήταν δύσκολα γιατί το ποτάμι προξενούσε πολλές καταστροφές στην μονάδα και το φράγμα. Η Εταιρεία οργάνωσε την πώληση ηλεκτρικών οικιακών συσκευών. Για πρώτη φορά στην πόλη οι Πατρινοί έβλεπαν και χρησιμοποίησαν ηλεκτρικές συσκευές. Το 1939 εκπόνησε μελέτη για εγκατάσταση δικτύου ηλεκτροκίνητων λεωφορείων (τρόλλεϋ) στην Πάτρα αλλά η εφαρμογή της σταμάτησε λόγω του επερχόμενου πολέμου.
Τον Αυγούστο του 1950 ιδρύθηκε η Δημόσια Επιχείρηση Ηλεκτρισμού (ΔΕΗ) στην οποία το κράτος παραχώρησε σταδιακά όλα τα προνόμια παραγωγής και εκμετάλλευσης ηλεκτρικού ρεύματος. Έτσι, τον Μάιο του 1967 το εργοστάσιο παραχωρήθηκε στην ΔΕΗ.
Την περίοδο 2008-2009 πωλήθηκε σε ιδιώτες.
Παυσανίας

Γενικά

Το κύριο ενδιαφέρον του στην μάλλον εκλεκτική περιγραφή του ήταν τα μνημεία (ειδικά τα γλυπτά και η ζωγραφική) της αρχαϊκής και κλασικής περιόδου, μαζί με τα ιστορικά πλαίσιά τους και το ιερό τους υπόβαθρο, (λατρείες, τελετουργικά, πεποιθήσεις), για τα οποία είχε μια βαθιά αίσθηση. Το έργο του είναι οργανωμένο βάσει των περιηγήσεών του σε πόλεις και στα εκτός άστεως ιερά της Αχαΐας, με κάποιο ενδιαφέρον για την τοπογραφία. Το ενδιαφέρον του για αντικείμενα μετά από 150 π.Χ. είναι μικρό, αν και τα σύγχρονα μνημεία έλκυσαν την προσοχή του, ειδικά τα έργα του Αδριανού. Αν και η προσέγγισή του ήταν προσωπική, ο θαυμασμός του για την αρχαία Ελλάδα (Αθήνα, Σπάρτη, Δελφοί και Ολυμπία κυρίως) και τους μεγάλους πατριώτες της (βλ.8.52) υπήρξε μεγάλος.
Ήταν πιθανώς γηγενής της Λυδίας και γνώριζε τη δυτική ακτή της Μικράς Ασίας, αλλά τα ταξίδια του επεκτάθηκαν αρκετά πέρα από τα όρια της Ιωνίας. Πριν επισκεφθεί την Ελλάδα φαίνεται πως επισκέφθηκε την Αντιόχεια και την Ιερουσαλήμ, καθώς και τις όχθες του ποταμού Ιορδάνη. Στην Αίγυπτο είδε τις πυραμίδες, ενώ στο ναό του Άμμωνα του επιδείχθηκε ο ύμνος που έστειλε κάποτε ο Πίνδαρος. Στη Μακεδονία είναι σχεδόν βέβαιο ότι είχε δει τον παραδοσιακό τάφο του Ορφέα. Διασχίζοντας την Ιταλία, είδε την Καμπανία και τα θαύματα της Ρώμης. Ήταν ένας από τους πρώτους που είδε ή έγραψε για τα ερείπια της Τροίας, των Μυκηνών και της Αλεξάνδρειας Τρωάδος.
Αλοθάνιο

Το αλοθάνιο είναι αλογονομένος υδρογονάνθρακας με αναισθητική δράση το οποίο αν και δεν χρησιμοποιείται πλέον λόγω των πολλών παρενεργειών, αποτελεί το μέτρο σύγκρισης για τα εισπνεόμενα αναισθητικά. Είναι το μόνο εισπνεόμενο αναισθητικό το οποίο περιέχει ένα άτομο βρωμίου, πολλά άλλα αλογομένα αναισθητικά έχουν άτομα φθορίου και χλωρίου. Ο μηχανισμός δράσης του φαίνεται ότι είναι η αύξηση του χρόνου σύνδεσης του GABA, ενός κατασταλτικού νευροδιαβιβαστή, με τον υποδοχέα του. Το αλοθάνιο έχει σχετικά ασθενή αναλγητική δράση. Μπορεί επίσης να προκαλέσει χαλάρωση των σκελετικών μυών και των μυών της μήτρας. Έχει ευχάριστη οσμή. Το αλοθάνιο μπορεί να προκαλέσει συμπτώματα δηλητηρίασης (πυρετό, ναυτία, εμετούς, ανορεξία) σε μερικούς ανθρώπους. Επίσης προκαλεί πτώση της αρτηριακής πίεσης και βραδυκαρδία ενώ σε μικρό ποσοστό ανθρώπων έχει παρατηρηθεί κακοήθης υπερθερμία. Το αλοθάνιο συμπεριλαμβάνεται από το Παγκόσμιο Οργανισμό Υγείας στο κατάλογο απαραιτήτων φαρμάκων, φάρμακα τα οποία θεωρούνται απαραίτητα για την παροχή βασικών υπηρεσιών υγείας.
Κουζίνα του Τσατίσγκαρ

Το κρατίδιο του Τσατίσγκαρ είναι γνωστό ως ο ορυζώνας της Ινδίας και έχει πλούσια παράδοση πολιτισμού των τροφίμων.
Οι περισσότερες από τις παραδοσιακές και φυλετικές τροφές είναι φτιαγμένες από ρύζι, αλεύρι ρυζιού,  πηγμένο γάλα για τυρί και μια ποικιλία από πράσινα φυλλώδη λαχανικά όπως το λαλ μπάατζι, τσοουλάι μπάατζι, τσετς μπάτζι, καάντα μπάατζι, χέκσι, καθάλ, κοτσάι πατά, κόχντα και μποχάρ μπάτζι. Οι Μπάντι και Μπιτζόρι είναι προαιρετικές κατηγορίες τροφίμων. Οι γκουλγκούλα (μπόμπρα), μπιντίγια, ντουντ φαρά, μπαφαούλι, κούσλι, μπαλουσάχι, σινγκάρα, τιχούρ, ανάρσα και χούρμι πέφτουν στις γλυκές κατηγορίες. Μερικά πολύ γνωστά πιάτα φτιαγμένα από ρύζι και αλεύρι ρυζιού περιλαμβάνουν τα φάρα/μούτιγια (ρόλοι ρυζιού σε λευκή σάλτσα), τα τσίλα (ντόσα σαν πιάτο με ρύζι κουρκούτι), ανγκακάρ ρότι, τσοουσέλα ρότι (ρύζι πούρις), κ. λπ. Ένα από τα κοινά γεύματα είναι το Μπόορε Μπάασι που τρώγεται το καλοκαίρι (σημαίνει κυριολεκτικά βυθισμένο ρύζι από προηγουμένως μαγειρεμένο φαγητό), το οποίο αποτελείται κυρίως από μαγειρεμένο ρύζι που βυθίζεται στο νερό/ντάχι/βουτυρόγαλα. Είναι ως επί το πλείστον συνοδευόμενο από τουρσί και ωμό κρεμμύδι. Βοηθά να διατηρήσει τα επίπεδα του νερού στο σώμα, κρατώντας το δροσερό και ενυδατωμένο κατά τη διάρκεια των ζεστών και ξερών ημερών του καλοκαιριού.
Ένα από τα γνωστά παραδοσιακά πιάτα του Τσατίσγκαρ είναι το ιντχάρ. Είναι παρασκευασμένο με το ουράντ νταλ και κοτσάι πάττα. Και τα δύο είναι τοποθετημένα σε 2-3 εναλλασσόμενες στρώσεις και στη συνέχεια τυλίσσονται. Τα τυλιγμένα, στη συνέχεια, μαγειρεύονται σε ατμό και το κόβονται σε κομμάτια. Μετά από αυτό, προετοιμάζεται με το πηγμένο γάλα για τυρί όπως το κάρυ. Μερικοί άνθρωποι, επίσης, το φτιάχνουν με ρεβυθάλευρο (μπεσάν) αντί του ουράντ νταλ. Διάφορες φυλές και αγροτικοί πληθυσμοί επίσης πίνουν ένα ρόφημα που παρασκευάζεται από τα μικρά, κρεμώδη λευκά λουλούδια από ένα τοπικό δέντρο που ονομάζεται Μαχούβα.
Κυπριακός Οργανισμός Τυποποίησης

Ο Κυπριακός Οργανισμός Τυποποίησης (αγγλ.: Cyprus Organisation for Standardisation - CYS) ξεκίνησε τη λειτουργία του το 2005, με έδρα τη Λευκωσία και αποτελεί τον εθνικό οργανισμό Τυποποίησης της Κύπρου. Ο οργανισμός ιδρύθηκε βάσει του νόμου «Περί Τυποποίησης, Διαπίστευσης και Τεχνικής Πληροφόρησης» του 2002.

Διοίκηση

Ο CYS διευθύνεται  από το Διοικητικό Συμβούλιο το οποίο αποτελείται από εφτά Εκπροσώπους του Υπουργείου Βιομηχανίας και Τουρισμού, του Υπουργείου Οικονομικών και Εμπορίου, καθώς και εκπροσώπους φορέων που ανήκουν στον ιδιωτικό τομέα. Ο CYS προχωρά στη σύσταση Επιτροπών (Committees), οι οποίες καθιστούν δυνατή την ενημέρωση για τις δράσεις των Ευρωπαϊκών Τεχνικών Επιτροπών και στο έργο τους συμμετέχουν αρμόδιοι εκπρόσωποι όλων των σχετικών φορέων. Παράλληλα, συστήνει και Εθνικές Τεχνικές Επιτροπές (CYS/TE) για τη διαχείριση τεχνικών θεμάτων Τυποποίησης, οι οποίες κατέχουν συμβουλευτικό ρόλο προς τον οργανισμό για ζητήματα σχετικά με τα πρότυπα και την Τυποποίηση.